นศ. จุฬา-เกษตร-ราชภัฏสกล ชุมนุมไว้อาลัย หลังศาล รธน.ยุบพรรคอนาคตใหม่
นิสิตนักศึกษา จุฬาฯม.เกษตรฯ และ ม.ราชภัฏสกลนคร ชุมนุมไว้อาลัยหลังศาลรัฐธรรมนูญยุบพรรคอนาคตใหม่ มช.-มศว.-ราม นัดจัดด้วย24 ก.พ.2563 หลังศาลรัฐธรรมนูญยุบพรรคอนาคตใหม่ เริ่มมีกลุ่มนักศึกษาตามมหาวิทยาลัยต่างๆ ออกมาตั้งแต่แถลงการณ์และจัดกิจกรรมไว้อาลัยหรือคัดค้านการยุบพรรคดังกล่าว เช่น ที่มหาวิทยาลัยธรรมศาสตร์ มหาวิทยาลัยสงขลานครินทร์วิทยาเขตปัตตานีมหาวิทยาลัยบูรพา และมหาวิทยาลัยเชียงใหม่ เป็นต้นวันนี้ (24 ก.พ.63) ผู้สื่อข่าวรายงานว่ามีการจัดกิจกรรมลักษณะเดียวกันอีกหลายมหาวิทยาลัย เช่นจุฬาลงกรณ์มหาวิทยาลัยมหาวิทยาลัยเกษตรศาสตร์และมหาวิทยาลัยราชภัฏสกลนคร จ.สกลนคร ฯลฯที่จุฬาลงกรณ์มหาวิทยาลัย ซึ่งในช่วงพักกลางวันมีกิจกรรมไว้อาลัยประชาธิปไตยที่หน้าคณะอักษรศาสตร์นั้นต่อมาในเวลาประมาณ 17.00 น. บริเวณลานใกล้กับหอประชุมจุฬาลงกรณ์มหาวิทยาลัย นิสิตจุฬาฯ จัดกิจกรรมภายใต้ชื่องาน จุฬาฯ รวมพล มีการร้องเพลง ปราศรัย และชูป้ายข้อความ มีผู้เข้าร่วมจำนวนมาก และมีการร้องเพลง เธอได้ยินเสียงเพลงนี้ไหม ซึ่งนำมาจากภาพยนตร์Les Misérables อีกด้วย โดยกิจกรรมเสร็จสิ้นในเวลา 18.10 น. เศษช่วงเวลาเดียวกัน 17.30 น. บริเวณหน้าหอประชุมใหญ่ มหาวิทยาลัยเกษตรศาสตร์ กลุ่มนิสิตและประชาชนรวมชุมนุมจำนวนมาก เขียนป้ายผ้า และปราศรัยโดยนิสิตเก่าและนิสิตปัจจุบันของมหาวิทยาลัย รวมทั้งช่วงท้ายผู้ปราศรัยมีการอ่านคำแถลงการณ์ ก่อนจะฝากผู้ชุมนุมติดตามสถานการณ์ของบ้านเมือง โดยเฉพาะการอภิปรายไม่ไว้วางใจในสภาขณะนี้ด้วยขณะที่มหาวิทยาลัยราชภัฏสกลนคร จ.สกลนคร คณะอาจารย์และนักศึกษาสาขารัฐศาสตร์ กลุ่มนักศึกษาสิงห์ภูพานรัฐศาสตร์ราษฎร จัดกิจกรรม รัฐศาสตร์ราษฎรไม่นอกนา สิงห์ภูพานสบตาบรรพชน จุดเทียนไว้อาลัยความไม่เป็นธรรม หลังพรรคอนาคตใหม่ถูกยุบรายงานข่าวระบุว่า เริ่มต้นกิจกรรมช่วงหัวค่ำด้วยดนตรีการเมือง บรรยายด้วย วิชาญ ฤทธิธรรม อาจารย์ประจำสาขา ใจความสำคัญว่า สบตาให้เห็นถึงความอยุติธรรม สบตาให้เห็นถึงอำนาจรัฐ สบตาคนทั้งประเทศไทยนี้เราเห็นอะไร และเราเห็นอะไรในดวงตาของพวกเรา เห็นความใสซื่อ เห็นความเจ็บปวด เห็นความสั่นไหว สิ่งเหล่านั้นไม่ได้จะทำให้พวกเราหยุดที่จะมีความหวังต่อไปต่อด้วย พุฑฒจักร สิทธิอาจารย์อีกคนกว่าวว่าวันนี้เป็นอีกวันที่เราจะมาจุดแสงสว่างด้วยกัน วันวานผ่านไปไม่นาน แต่ชีวิตเราต้องสู้ต่อไปในอนาคตหลังจากนั้นจึงร่วมกันจุดเทียนเพื่อไว้อาลัยแด่ความไม่เป็นธรรม และกล่าวแถลงการณ์โดยตัวแทนนักศึกษา ว่าจากการที่ตุลาการศาลรัฐธรรมนูญมีมติยุบพรรคอนาคตใหม่นั้น พวกเรากลุ่มนักศึกษาสิงห์ภูพานรัฐศาสตร์ราษฎร ขอแสดงความไม่เห็นด้วยและความสลดใจต่อความไม่ยุติธรรมต่อประชาชนจำนวนกว่า 6 ล้านเสียง ที่ได้มอบอำนาจแด่พรรคอนาคตใหม่ให้เข้าไปเป็นตัวแทนในรัฐสภา แต่กลับถูกอำนาจที่ไม่ได้มีที่มาจากประชาชนละเมิดและบุบทำลายอย่างไร้ความละอาย พวกเราไม่เชื่อว่าสิ่งนี้คือความถูกต้องเป็นธรรมที่สังคมประชาธิปไตยพึงมีและพวกเรารับรู้ได้ถึงความไม่เป็นธรรมที่พรรคอนาคตใหม่ได้รับ แต่จะไม่ร้องขอผู้มีอำนาจเคารพสิทธิ์เสียงของประชาชน เพราะท่านแสดงให้ประจักษ์มาตลอด 5 ปีแล้วว่า ไม่มีความศรัทธาในระบอบประชาธิปไตย แต่เราจะขอเรียกร้องให้เพื่อนนักศึกษาและประชาชนร่วมกันแสดงออกตามสิทธิเสรีภาพ ว่าเราไม่เห็นด้วย เรากังวลต่อกระบวนการยุติธรรมและองค์กรอิสระ ที่มาจากการแต่งตั้งของผู้มีอำนาจในนามลูกหลานของบรรพชนนักสู้ภูพานผู้พลีชีพต่อสู้เพื่อความเป็นธรรม เราจะรณรงค์เพื่อสิทธิเสรีภาพและความก้าวหน้าของประชาธิปไตยต่อไป ขอไว้อาลัยต่อความไม่เป็นธรรม ขอคาราวะต่อประชาชนผู้ถูกละเมิดสิทธิเสรีพร้อมกับร้องเพลงแสงดาวแห่งศรัทธาร่วมกัน แสดงพลังของนักศึกษา ก่อนจะแยกย้ายกัน พร้อมทิ้งท้ายกันด้วยคำว่า เผด็จการจงพินาศ ประชาธิปไตยจงเจริญนอกจากนี้มหาวิทยาลัยเชียงใหม่ มหาวิทยาลัยศรีนครินทรวิโรฒ ประสานมิตร และมหาวิทยาลัยรามคำแหง ก็มีนัดหมายจัดกิจกรรมหลังจากนี้ด้วย
นิสิตนักศึกษา จุฬาฯ ม.เกษตรฯ และ ม.ราชภัฏสกลนคร ชุมนุมไว้อาลัยหลังศาลรัฐธรรมนูญยุบพรรคอนาคตใหม่ มช.-มศว.-ราม นัดจัดด้วย24 ก.พ.2563 หลังศาลรัฐธรรมนูญยุบพรรคอนาคตใหม่
นักศึกษา,ยุบพรรคอนาคตใหม่,มัลติมีเดีย,ชุมนุม,มหาวิทยาลัยราชภัฏสกลนคร,จุฬาลงกรณ์มหาวิทยาลัย,มหาวิทยาลัยเกษตรศาสตร์